
Nr. înreg. 6706/22.02.2022

REFERAT DE APROBARE
- la proiectul de hotărâre privind aprobarea Strategiei de dezvoltare locală a Comunei Cornetu, județul Ilfov,  pentru perioada 2022-2027
		De la bun început trebuie spus că  fără o strategie, nu te poți dezvolta ca unitate administrativ - teritorială, nu poți atrage investitori și nici fonduri europene. Toți cetățenii comunei și contribuabilii vor să știe ce vrei să faci “mâine”, iar Strategia de Dezvoltare Locală este o formă modernă de a  explica acest lucru. Procesul de formare și dezvoltare este unul complex și dificil. Pornirea o reprezintă strategia, dar continuarea înseamnă: organizare, oameni pregătiți care să înțeleagă rolul și locul lor în cadrul colectivității noastre și nu în ultimul rând determinarea noastră, a tuturor, pentru o dezvoltare locală durabilă.
		  Implementând împreună Strategia de dezvoltare a comunei Cornetu vom da cetățenilor posibilitatea de a - și aduce contribuția la creșterea gradului de bunăstare, de a lua atitudine și de a avea un cuvânt de spus – acționând împreună cu toate sectoarele comunității pentru a crea un viitor cât mai durabil.
		Acest document este un răspuns al comunității și oferă oportunitatea reală de a identifica și de a adopta practici ale dezvoltării durabile locale. Cred că fiecare generație își are propriile provocări, iar de - a lungul istoriei acestea s - au confruntat cu responsabilități diferite. Responsabilitatea generației actuale este de a crea o societate durabilă. Trebuie să asigurăm generațiilor care ne vor urma posibilitatea de a se bucura de minimum de cerințe pentru o viață sănătoasă.
  	Strategia de dezvoltare a comunei Cornetu pentru perioada 2022– 2027 prezintă acțiunile pe care administrația locală le va iniția pentru a crea condițiile necesare dezvoltării viitoare a comunei Cornetu și relevă proiectele și oportunitățile pe care ni le oferă intrarea României în Uniunea Europeană. Ca parte a comunității europene, comuna Cornetu are nevoie de o viziune clară pentru a putea orienta eforturile proprii și de o strategie care să sublinieze principalele direcții de dezvoltare prin valorificarea potențialului de absorbție a finanțărilor din surse publice (europene, naționale, regionale și județene) precum și din resurse private. 
		O asemenea viziune, pe care, acum, suntem în măsură să o prezentăm cetățenilor, are în vedere principalele direcții de dezvoltare ce ar trebui urmate.  Aceste direcții sunt aliniate strategiilor de dezvoltare regională și națională, dar și directivelor, valorilor și principiilor europene. Fără îndoială că viitorul nostru se află în mâinile noastre, iar pentru a ni - l face așa cum îl dorim este obligatoriu să urmăm o metodologie specifică, în acord cu anumite principii și valori. Acestea trasează principalele atribute ale acțiunii noastre pentru găsirea celor mai potrivite direcții de dezvoltare care, odată implementate, vor asigura o schimbare în bine. 
    	Strategia comunei Cornetu pentru anii 2022 – 2027 își propune să aducă toți factorii implicați în îndeplinirea sa, la o stare de colaborare sub aceeași viziune, pentru utilizarea cu un mai mare folos a Strategiei de Dezvoltare Locală 2022 – 2027, atât cu  resursele proprii, cât și a celor ce pot veni din exteriorul unității administrativ - teritoriale.
		Față de cele de mai sus propun spre aprobare proiectul de hotărâre cu privire la aprobarea Strategiei de dezvoltare locală a Comunei Cornetu, județul Ilfov,  pentru perioada 2022-2027.

